OpenLLM-France/wikimedia huggingface dataset:
# Manuel Álvarez Torneiro

Manuel Álvarez Torneiro (la Corunya, 7 de juliol de 1932 - la Corunya, 8 d'octubre de 2019) va ser un escriptor i periodista gallec.
Va ser alumne de l'Escola d'Alts Estudis Mercantils de la seva ciutat. Pertany a l'anomenada Xeración das Festas Minervais. És autor d'una extensa obra poètica d'importància reconeguda en diversos estudis i antologies. Va ser fundador del grup Alba en els anys cinquanta, col·laborador en diversos llibres col·lectius i revistes (Dorna, Clave Orión, A Xanela, etc.). També va participar en nombrosos recitals. Durant 25 anys va ser redactor del periòdic La Voz de Galicia, on, entre altres funcions, va portar a terme una important labor com a crític literari. El 2011 va esdevenir membre d'honor de l'Associació d'Escriptors en Llengua Gallega i el 2013 va rebre el Premi Nacional de poesia de les Lletres Espanyoles, el primer poeta en rebre el premi amb un llibre en gallec.

## Obres
### En gallec

* Memoria dun silencio (1982)
* Fértil corpo do soño (1985)
* Restauración dos días (1986)
* As voces consagradas (1992)
* As doazóns do incendio (1993)
* Rigorosamente humano (1994) Premi Esquío
* Luz de facer memoria(1998) Premi González Garcés i Premi de la Crítica de l'any 1999.
* Os ángulos da brasa (2011) Premi de la Crítica de l'any 2012.

### En castellà

* Desnudo en barro (1983)
* Cenizas en el Salmó (1985).

## Referències

* ↑ "Manuel Álvarez Torneiro, Premio Nacional de Poesía" Arxivat 2013-12-10 a Wayback Machine., artigo en La Vanguardia, 8 de outubro de 2013 (castellà)
# Hi5

Hi5 és un lloc web de xarxes socials a la Internet amb ànim de lucre llançada l'any 2003 als Estats Units per l'indi Ramu Yalamanchi. És més popular al continent americà, en especial als països hispanoparlants, que a Europa. Es pot utilitzar en 24 idiomes.

## Enllaços externs

* Pàgina principal de Hi5 (català)
# Joaquim Silva

Joaquim Ricardo Soares Silva, conegut com a Joaquim Silva, (Penafiel, 19 de març de 1992) és un ciclista portuguès, professional des del 2015 i actualment a l'equip W52-FC Porto.

## Palmarès

* 2014
** Campió de Portugal sub-23 en ruta

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Cerveseria

Una cerveseria és un edifici dedicat a la fabricació a escala mitjana o gran de cervesa, encara que la cervesa es pot fer a casa, i ha estat per molt part la història de la cervesa. La diversitat de grandària en les cerveseries es correspon amb la diversitat dels processos, els graus de l'automatització, i els tipus de cervesa produïda en fàbriques de cervesa. Normalment, una fàbrica de cervesa està dividida en seccions diferents, amb cada secció reservada per a una part del procés.

## Enllaços externs

* Fàbriques txeques i eslovaques de posagots i cervesa Arxivat 2010-10-28 a Wayback Machine. (txec)
# Associação Académica de Coimbra

L'Associação Académica de Coimbra també coneguda com a Académica de Coimbra (pronunciació: ɐkɐˈdɛmikɐ dɨ kuˈĩbɾɐ) o Académica, és un club esportiu, destacat en futbol de la ciutat de Coïmbra, Portugal.
El club fou creat dins l'associació d'estudiants de la Universitat de Coimbra del mateix nom. La secció de futbol es professionalitzà durant els anys 70 i 80, creant-se l'Associação Académica de Coimbra - Organismo Autónomo de Futebol (A.A.C. - O.A.F.).

## Història

La creació de l'associació d'estudiants com a societat esportiva amateur es remunta a l'any 1876 quan es fusionaren el Clube Atlético de Coimbra (fundat el 1861) i l'Academia Dramática (fundada el 1837), essent una de les institucions esportives més antigues de Portugal.
L'equipament és de color negre, que era el vestit típic dels estudiants de la universitat.
Entre les temporades 1974/75 i 1983/84, l'Académica disputà les competicions portugueses amb el nom de C.A.C. - Clube Académico de Coimbra. Durant aquests anys el club es professionalitzà per poder afrontar els nous temps. La seva millor posició a la lliga fou una segona la temporada 1966/67.

## Palmarès

* Copa portuguesa de futbol (1): 1938/39
* Segona divisió portuguesa de futbol (2): 1948/49; 1972/73

## Jugadors destacats

| André Artur Correia Artur Jorge Mário Campos Victor Campos Sérgio Conceição Fernando Couto Dário Dimas Teixeira Gervásio Henrique Hilario Jorge Humberto Nene Vítor Manuel Melo Belo Gregório Freixo Martinho Marques | Manuel António António Jorge Serafim Raúl Águas Carlos Alhinho Gonçalves Isabelinha Maló Vítor Paneira Nuno Piloto Zé Castro Pedro Roma João Tomás Toni Mário Wilson Carlos Xavier Pedro Xavier Nana Teófilo Esquível Augusto da Fonseca | Tibério José Maria Antunes Bentes Augusto Rocha Alberto Gomes Capela Faustino Armando Sampaio Rui Cunha Albano Paulo Filipe dos Santos Crispim Ernesto Torres Rui Rodrigues Costa Hilário Filipe Teixeira Fatih Sonkaya |

## Entrenadors destacats

* Mário Wilson
* Jesualdo Ferreira
* Artur Jorge
* Nelo Vingada
* Manuel Machado

## Presidents

Des de 1961
| 1961-1962: Hortênsio Lopes 1963-1964: Chorão de Aguiar 1965-1966: Geraldo Ubach 1967-1968: António Almeida Costa 1968-1969: Adolfo Mesquita 1969-1970: Aristides Mota 1971-1972: João Moreno 1973-1974: João Cortez Vaz 1974: José Couceiro 1975: Aurélio Dias Pereira | 1976-1977: João Cortez Vaz 1978-1979: João Moreno 1980-1982: Ezequiel Correia Umbelino 1983-1990: Jorge Anjinho 1990-1992: Mendes Silva 1992-1995: Paulo Cardoso 1995: Fausto Correia 1995-2002: Campos Coroa 2003-2004: João Moreno 2004- : José Eduardo Simões |

## Seccions esportives

| atletisme automodelisme bàdminton basquetbol beisbol boxa escacs | esports de motor esports nàutics físic-culturisme futbol futbol sala gimnàstica halterofília | handbol judo karate lluita natació patinatge | pesca rugbi taekwondo tennis tir amb arc voleibol |

## Enllaços externs

* Associação Académica de Coimbra - Lloc web oficial
# El Pla de Manlleu

El Pla de Manlleu és un poble del municipi d'Aiguamúrcia, a l'Alt Camp. Està situat a l'extrem oriental del terme, a la riba dreta de la riera de Marmellar, afluent del riu de Foix, i al nord-est de la serra del Montmell.
L'any 2007 tenia 146 habitants (62 al poble mateix i 84 de disseminats pel terme). Està comunicat per carreteres locals amb Santes Creus (a través de les Pobles), Vila-rodona (a través d'Aiguaviva) i Sant Jaume dels Domenys.
És de formació relativament recent, tot i que està voltat de diverses masies la majoria de les quals conserven restes medievals. En una d'aquestes masies hi ha un celler per a l'elaboració de vins i caves i d'altres estan dedicades al turisme rural.
Al sud-oest del poble, enmig del bosc, es troba la capella romànica de Sant Miquel, del segle xiii.
En part, el Pla de Manlleu es va formar amb famílies procedents del nucli, ara abandonat, de Selma, proper al poble. Selma va ser el cap d'una comanda templera i, més tard, arran de la dissolució de l'orde, hospitalera. En aquest llogaret s'hi poden trobar les ruïnes de l'antic castell i les de l'església gòtica de Sant Cristòfol.
# Manuel Álvarez Laviada

Manuel Álvarez-Laviada i Alzueta (Trubia, 1892 - Madrid, 1958) va ser un escultor espanyol. Fill de Paulino Álvarez-Laviada, advocat i escriptor, i germà de Fernando Álvarez-Laviada, escriptor. Així mateix, era nebot de l'escultor Cipriano Folgueras Doiztúa.
Estudià a l'Escola Especial de Pintura, Escultura i Gravat de Madrid i va estar pensionat a l'Acadèmia Espanyola de Belles Arts de Roma, en aquesta època va fer diversos viatges per Europa per ampliar coneixements.
Va obtenir la càtedra a la Reial Acadèmia de Belles Arts de San Fernando de Madrid i malgrat era reticent a fer exposicions, participà en l'Exposició Universal de Barcelona de 1929, on li van donar la segona medalla i en l'Exposició Nacional de Belles Arts de Madrid l'any 1930 on va aconseguir la primera medalla.

## Obres

* 1931 Monument a Leopoldo Alas "Clarín" al Campo de San Francisco a Oviedo, amb col·laboració de Víctor Hevia Granda.
* 1933 Monument a José Tartiere en col·laboració amb Víctor Hevia en el Campo de San Francisco a Oviedo
* Escultures a la Universitat Laboral de Gijón
* 1947 Monument a Josep Maluquer Salvador (Barcelona)
* 1948 Bust de D. Cifuentes Suárez. Gijón
* 1950 Alegoría. Parc Isabel la Catòlica. Gijón
* 1951 Monument a Evaristo Valle. Gijón
* 1954 Monument a la Immaculada. Pamplona
* 1955 Monument a Alexander Fleming. Gijón
* 1956 Monument a Manolete. Còrdova
* Assumpció de la Mare de Déu. Santander
* 1958 Monument als Herois de Simancas. Gijón
* 195? Monument a Manuel Suárez. La Felguera

## Referències

* ↑ A Josep Maluquer (Manuel Laviada)

## Enllaços externs

* Biografia Arxivat 2014-07-30 a Wayback Machine.
# Hemmental

Hemmental és un antic municipi del de cantó de Schaffhausen, a Suïssa, que el dia 1 de gener de 2009 va passar a dependre de Schaffhausen. És el poble natal de l'artista Peter Heinzer.
# Cerveteri

Cerveteri és un municipi italià, situat a la regió del Laci i a la Ciutat metropolitana de Roma Capital. L'any 2005 tenia 33.039 habitants.
Era una ciutat etrusca, l'antiga Caere, i el seu nom deriva de Caere Vetus, ('la Caere vella'). En el seu terme hi ha una necròpoli etrusca, la Necròpoli de la Banditaccia que es considera la més gran de la Mediterrània antiga. Les Necròpolis etrusques de Cerveteri i Tarquinia han estat declarades el 2004 com a Patrimoni de la Humanitat per la UNESCO.

## Referències

* ↑ Smith, William (ed.). «Caere». Dictionary of Greek and Roman Geography (1854). [Consulta: 24 agost 2022].
* ↑ «Etruscan Necropolises of Cerveteri and Tarquinia». UNESCO. [Consulta: 14 agost 2015].
# Evesham

Evesham (/ˈiːv(ɪ)ʃəm, ˈiːsəm/) és una ciutat del Districte d'Autoritat Local de Wychavon (comtat de Worcestershire, Anglaterra, Regne Unit), amb una població d'uns 22.000 habitants.

## Referències

* ↑ BBC Pronouncing Dictionary of British Names.
# Manuel Álvarez Jiménez

Manuel Álvarez Jiménez (23 de maig de 1928) és un exfutbolista xilè.

## Selecció de Xile

Va formar part de l'equip xilè a la Copa del Món de 1950.

## Referències

* ↑ 1950 FIFA World Cup Brazil
* ↑ Manuel Álvarez Jiménez Fitxa i estadístiques a la FIFA
# Jean-Claude Gayssot

Jean-Claude Gayssot (6 de setembre de 1944, Besiers, Hérault) és un polític francès. Membre del Partit Comunista Francès (PCF), fou Ministre de Transport amb el govern de Lionel Jospin (Partit Socialista) de 1997 a 2002. Va donar el seu nom a la Llei Gayssot, que reprimeix la denegació d'Holocaust i parlar a favor de la discriminació racial. Juntament amb el ministre del medi ambient Dominique Voynet, fou el promotor de la Llei de 13 de desembre de 2000 anomenada "per la solidarité et enouvellement urbains" (SRU) en el camp de l'edifici residencial públic i la planificació urbana. Al llarg de la seva carrera ha ocupat diversos càrrecs, com el de diputat a l'Assemblea Nacional, Conseller Regional i Alcalde.

## Remissions

* ↑ Bleich, Erik. Race politics in Britain and France: ideas and policymaking since the 1960s. Cambridge University Press, 2003, p. 142. ISBN 978-0-521-00953-9.
# Marc Cosconi (tribú)

Marc Cosconi (en llatí Marcus Cosconius) va ser un militar romà del segle iii aC. Formava part de la gens Coscònia, una gens romana d'origen plebeu.
Era tribú militar de l'exèrcit del pretor Publi Quintili Var. Va morir en una batalla contra Magó Barca en terres dels gals ínsubres l'any 203 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 863.
# Castell de Montfort (Vinalopó Mitjà)

Les restes del castell de Montfort, en el Vinalopó Mitjà, es troben formant part de l'actual església parroquial. Encara que no existeixen dades fiables sobre la data de construcció del castell, se sap que a principis del segle xvi ja havia perdut les seves funcions defensives, pel que parteix d'ell va ser convertit en església parroquial, desapareixent la resta. Són molt escassos els vestigis que han quedat d'aquesta fortalesa, entre ells algunes restes de muralles adossades al temple parroquial.

## Referències

* ↑ «Inventari General del Patrimoni Cultural Valencià».
# Eveïta

L'eveïta és un mineral de la classe dels fosfats, que pertany al grup de l'olivenita. Va rebre el seu nom l'any 1967 per Paul Brian Moore per la bíblica Eva, en comparació amb l'adamita.

## Característiques

L'eveïta és un arsenat de fórmula química Mn2+ 2(AsO₄)(OH). Va ser aprovada com a espècie vàlida per l'Associació Mineralògica Internacional l'any 1966. Cristal·litza en el sistema ortoròmbic. La seva duresa a l'escala de Mohs es troba entre 3,5 i 4. És un mineral dimorf de la sarkinita i isostructural amb l'adamita.
Segons la classificació de Nickel-Strunz, l'eveïta pertany a «08.BA: Fosfats, etc. amb anions addicionals, sense H₂O, només amb cations de mida mitjana, (OH, etc.):RO₄ sobre 1:1» juntament amb els següents minerals: ambligonita, montebrasita, tavorita, triplita, zwieselita, sarkinita, triploidita, wagnerita, wolfeïta, stanĕkita, joosteïta, hidroxilwagnerita, arsenowagnerita, holtedahlita, satterlyita, althausita, adamita, libethenita, olivenita, zincolibethenita, zincolivenita, auriacusita, paradamita, tarbuttita, barbosalita, hentschelita, latzulita, scorzalita, wilhelmkleinita, trol·leïta, namibita, fosfoel·lenbergerita, urusovita, theoparacelsita, turanita, stoiberita, fingerita, averievita, lipscombita, richel·lita i zinclipscombita.

## Formació i jaciments

Va ser descoberta a Långban, localitat situada al municipi de Filipstad, a Värmland, Suècia. També ha estat descrita a la mina Sterling, al mont homònim de la localitat d'Ogdensburg, al comtat de Sussex (Nova Jersey, Estats Units). Es tracta dels dos únic indrets on ah estat descrita aquesta espècie mineral.

## Referències

* ↑ «Eveite» (en anglès). Mindat. [Consulta: 30 setembre 2017].
# Aire-la-Ville

Aire-la-Ville és un municipi suís del cantó de Ginebra.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Mami Ueno

Mami Ueno (上野 真実, 27 de setembre de 1996) és una futbolista japonesa.

## Selecció del Japó

Va debutar amb la selecció del Japó el 2017. Va disputar 3 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2017 | 3 | 0 |
| Total | 3 | 0 |

## Referències

* ↑ 2017 Japan Football Association(japonès)

## Enllaços externs

* Mami Ueno, Fitxa a Soccerway
# Marente de Moor

Marente de Moor (La Haia, 1972) és una novel·lista i periodista neerlandesa. Ha publicat tres novel·les i dues col·leccions de columnes. Va guanyar el AKO Literatuurprijs (2011) i el Premi d'Unió Europea per a Literatura (2014) per la seva novel·la De Nederlandse maagd (2010).

## Biografia

Marente de Moor va néixer el 1972 a la Haia (Països Baixos). És filla de l'escriptora i professora de piano Margriet de Moor (nascuda el 1941) i de l'artista visual Heppe de Moor (1938–1992). Va estudiar literatura i Llengües eslaves a la Universitat de Ámsterdam graduant-se el 1999. Va residir a Rússia entre 1991 i 2001.
De Moor era un columnista para De Groene Amsterdammer. Una col·lecció de les seves columnes en De Groene va estar publicat com Petersburgse Vertellingen el 1999. Des de 2009, és una columnista per Vrij Nederland (VN). Una col·lecció de les seves columnes en VN es va publicar com Kleine vogel, grotre man, l'any 2013.
El seu debut en la ficció va ser la novel·la De overtreder el 2007. En segon lloc De Nederlandse maagd va estar publicat el 2010 i va guanyar el AKO Literatuurprijs de l'any 2011 i el Premi de la Unió Europea per a Literatura el 2014. La seva tercera novel·la Roundhay, tuinscène va estar publicada el 2013.

## Premis

* AKO Literatuurprijs (2011) per De Nederlandse maagd
* Premi de la Unió Europea per a Literatura (2014) per De Nederlandse maagd

## Obres

* (1999) Petersburgse vertellingen, columnes
* (2007) De overtreder, novel·la
* (2010) De Nederlandse maagd, novel·la
* (2013) Roundhay, tuinscène, novel·la
* (2013) Kleine vogel, grote man, columnes
* (2015) Gezellige verhalen, contes

## Referències

* 1 2 3 4 Riemersma, Greta. «Interview Marente de Moor: 'Een boek lijkt heel pretentieus» (en neerlandès). de Volkskranta, 2011.
* ↑ Bork, G.J. van. «Moor, Margriet de» (en neerlandès). Schrijvers en dichters, 2010. [Consulta: 14 abril 2016].
* ↑ «Heppe de Moor» (en neerlandès). Netherlands Institute for Art History, 2013. [Consulta: 14 abril 2016].
* ↑ «Column Homepage Marente de Moor» (en neerlandès). [Consulta: 14 abril 2016].
* 1 2 «Marente de Moor wint AKO Literatuurprijs» (en neerlandès). Nu.nl, 2011.
* 1 2 Vermij, Lucie Th. «Marente de Moor wint European Union Prize for Literature 2014». Het Boekblad, 2014. [Consulta: 14 abril 2016].
* ↑ Heinen, Frank. «Roundhay, tuinscène]». Vrij Nederland, 2013. Arxivat de l'original el 2015-04-02. [Consulta: 14 abril 2016].
# Artur Azevedo

Artur Azevedo (7 de juliol de 1855 - Rio de Janeiro, 22 d'octubre de 1908) fou un dramaturg i periodista brasiler. Va escriure a diversos mitjans del país. Com a dramaturg es considera deixeble de Martis Pena. Va fer servir pseudònims com Elói o herói, Gavroche, Petrônio, Cosimo, Juvenal, Dorante, Frivolino, Batista o trocista.

## Referències

* 1 2 «Artur Azevedo» (en portuguès). Academia Brasileira de Letras. [Consulta: 12 febrer 2015].
# Marc Cocceu Nerva (cònsol any 22)

Marc Cocceu Nerva (en llatí Marcus Cocceius Nerva) va ser un magistrat romà del segle i. Era probablement fill del Marc Cocceu Nerva que va ser cònsol l'any 36 aC. Va ser l'avi de l'emperador Nerva.
Aquest Nerva va ser cònsol junt amb Gai Vibi Rufí l'any 22. Era un dels amics personals de l'emperador Tiberi que li va confiar la superintendència dels aqüeductes de Roma. L'any 26 va acompanyar a l'emperador en el seu retirament a Capri. Es va suïcidar deixant de menjar, l'any 33, tot i els intents de Tiberi per evitar-ho. Tàcit i Dió Cassi donen versions oposades per aquesta decisió, però es deixa entendre que va ser perquè n'estava fart del seu amic.
Tàcit diu que era molt expert en temes legals i es menciona amb freqüència al Digest. Va escriure alguns tractats sobre dret dels que no es conserva el nom.

## Referències

* ↑ [https://quod.lib.umich.edu/m/moa/acl3129.0002.001/1177?rgn=full+text;view=image;q1=NervaSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 1167. ]
# Manon Briand

Manon Briand (Baie-Comeau, Quebec, 1 de gener de 1964) és un director i guionista de cinema Canadenc. Després de graduar-se en estudis de cinema a la Universitat Concordia, Briand va anar a França per estudiar guió el 1987. Tornant a casa, va cofundar un grup de cineastes independents, Les Films de l'Autre, i aviat va començar a dirigir. Va dirigir Les Sauf-conduits, un segment a Cosmos, 2 secondes, La Turbulence des fluides, Liverpool i el telefilm Heart: The Marilyn Bell Story.
El 2023 va entrar en producció del seu darrer llargmetratge, Le Chef et la douanière.

## Referències

* 1 2 Manon Briand Arxivat 2014-01-08 a Wayback Machine. article Festival Internacional dei Cinema de Toronto de la Canadian Film Encyclopedia.
* ↑ "Manon Briand’s Liverpool: The bigger the actors, the bigger the port you need to hold them". National Post, September 11, 2012.
* ↑ Charles-Henri Ramond, "Ça tourne pour Manon Briand". Films du Québec, September 14, 2023.
# John Chadwick

John Chadwick (21 de maig de 1920 - 24 de novembre de 1998) va ser un lingüista i professor de llengües clàssiques anglès. La seva fama li ve donada per la seva actuació en el desxiframent de l'Escriptura Lineal B, juntament amb Michael Ventris.
Nascut a Londres i educat en l'escola de St Paul i el col·legi del Corpus Christi, va ser oficial de la Marina Britànica durant la Segona Guerra Mundial.
Després de la guerra es va casar i va passar a formar part dels empleats de l'Oxford Classical Dictionary abans de començar les seves classes de llengües clàssiques a Cambridge el 1952. Aquest mateix any va començar a treballar amb Ventris en el desxifrat progressiu del Lineal B. Tots dos van escriure l'article Documents in Mycenean Greek (Documents en grec micènic) a 1956 després d'una controvertida primera publicació tres anys abans. Els coneixements filològics de Chadwick es van aplicar a la teoria inicial de Ventris que el Lineal B era una forma de grec antic, en comptes d'una altra llengua mediterrània.
Després de la mort de Ventris el 1956, Chadwick va esdevenir la primera autoritat en el lineal B, i va escriure un llibre de divulgació popular sobre el tema: The Decipherment of Linear B ( El desxiframent del lineal B) el 1958 i revisà Documents in Mycenean Greek el 1978.
Es va retirar el 1984, quan ja s'havia convertit en Perceval Maitland Laurence Reader en llengües clàssiques a Cambridge. Va continuar els seus estudis fins a la seva mort, i fou membre actiu de diverses prestigioses societats internacionals, a més d'escriure nombrosos articles populars i acadèmics.

## Publicacions

* Chadwick, John. The Decipherment of Linear B. Second edition (1990). Cambridge UP, 1958. ISBN 0-521-39830-4.
* Chadwick, John. The Mycenaean World. Cambridge UP, 1976. ISBN 0-521-29037-6.
* Ventris, Michael y Chadwick, John. Documents in Mycenaean Greek. Second edition (1974). Cambridge UP, 1956. ISBN 0-521-08558-6.
* John Chadwick, Louis Godart, John T. Killen, J. P. Olivier, Anna Sacconi, I. A. Sakellarakis. Corpus of Mycenaean Inscriptions from Knossos. Roma 1986 (I vol.), 1990 (II vol.), 1997 (III vol.), 1998 (IV vol.)

## Vegeu també

* Escriptura Lineal B
* Civilització micènica
* Michael Ventris